procesaur/Wiki.mk huggingface dataset:
Песна на Германците

Песна на Германците (гер. ''Das Lied der Deutschen'') — државна химна на Германија. Текстот го напишал Август Хајнрих Хофман фон Фалерслебен на 26 август 1841 година на островот Хелголанд.
Музиката ја напишал Јозеф Хајдн. Најпрвин, музиката била компонирана за химната на Австрија, за текстот на песната “Боже, чувај го императорот Франц“ (''Gott erhalte Franz den Kaiser'').
Фалерслебен ја напишал „Песната на Германците“ (''Das Lied der Deutschen'') во време кога Германија сè уште била разделена на кралства и принципати. Песната ја изразувала неговата желба за обединета и силна Германија. Стихот “Германија, Германија над сè, над сè во светот“ (''Deutschland, Deutschland über alles, über alles in der Welt'') значи дека Германците и нивните владетели мораат пред очите да ја имаат обединета Германија како цел. Во времето на Фалерслебен, текстот на песната имал револуционерен и либерален призвук, бидејќи повикот на обединување на Германија обично вклучувал и барања за слобода на весниците и поголеми граѓански права.
Сите три строфи станале државна химна на Германија во 1922 година. Меѓутоа, наскоро песната почнала да ја користи нацистичката партија на Хитлер во склад со својата идеологија. Првиот стих членовите на партијата го протолкувале како “Германија мора да владее со целиот свет“, а сликата на Фалерслебен за обединета татковина ја промениле во Трет Рајх, што довело до Втората светска војна.
Во 1949 година, кога Западна Германија се формирала како демократска држава, Германците заклучиле дека поради споменатиот негативен призвук не можат да ги користат сите строфи. Сепак, не сакале ни да ја отфрлат песната, затоа што изворно била создадена со желба за демократија. Затоа ја задржале како државна химна.
Денес германска државна химна е само третата строфа. Првите две строфи не се забранети, но никогаш не се пеат во официјални пригоди. Пеењето или користењето на првата строфа може да се протолкува како изразување на десничарски политички став.
1 Текст
германски, , македонски
прва строфа
: Deutschland, Deutschland über alles, , : Германија, Германија врз сè,
втора строфа
: Deutsche Frauen, deutsche Treue, , : Германските жени, германската верност,
трета строфа(Германска химна)
: Blüh im Glanze dieses Glückes, , : Цветај во слава на таа среќа,
2 Наводи
Песна на Италијанците

Песната на Италијанците (итал. ''Il Canto degli Italiani''), позната и како Италијански браќа (итал. ''Fratelli d'Italia'') и Химната на Мамели (итал. ''Inno di Mameli'') е државна химна на Италија.
Стиховите ги напишал Гофредо Мамели во 1847 година во Џенова, обидувајќи се да создаде патриотска песна за сите Италијанци кои тежнееле кон обединување. По нешто повеќе од два месеци музиката за текстот на Мамели ја напишал Микеле Новаро.
Меѓутоа, поминал долг период пред “Химната на Мамели“, како што била наречена според авторот, да стане химна на Италија. Во периодот од создавањето на италијанската држава, па сè до доаѓањето на фашистите на власт, официјална химна на Италија била дотогашната химна на Савојската династија, “Кралски марш“ (''Marcia Reale''), на која со доаѓањето на Бенито Мусолини на власт и била додадена и фашистичката химна “Младинска“ (''Giovinezza'').
Конечно, по создавањето на Република Италија, на 12 октомври 1946 година, “Песната на Италијанците“ (''Il Canto degli Italiani'') станала официјална химна на Италија.
1 Наводи
Марсејеза

Марсејеза (франц.: ''La Marseillaise'', што значи: ''Марсејска песна'') — државна химна на Франција.
''Марсејезата'' ја напишал Клод Жозеф Руже де Лил во ноќта помеѓу 25. и 26 април 1792 година, во текот на објавувањето на војната на Австрија во Стразбур. Најпрво таа се викала ''Марш на армијата на Рајна'' (''Chant de guerre pour l'armée du Rhin'') и била посветена на грофот Николас Лакнер, заповедник и гувернер на Стразбур. Името го добила на 30 јули 1792 година, затоа што се пеела при влегувањето на 500 доброволци од Марсеј во Париз.
На 14 јули 1795 година ''Марсејезата'' била прогласена за државна химна на Франција.
1 Текст
Марсејезата е составена од 7 строфи и рефрен, но на официјални настани се исполнуваат само првата строфа и рефренот. Музиката и текстот на песната претрпеле многу промени во текот на годините.
Поради воениот карактер на оваа песна, често нејзиниот текст бил критикуван како агресивен. Затоа, имало повеќе обиди за повторно пишување на текстот, но сепак тој останал непроменет, бидејќи се смета за симбол на Француската револуција.
(''првата строфа и рефренот:'')
2 Наводи
Џефри Плантагенет

Џефри Убавиот (роден на - починал на , познат како Џефри Плантагенет, бил гроф на Анжу од 1129 година, и војвода од Нормандија од 1144 година.
Тој бил најстариот син на анжувскиот гроф Фулк V и Ерменгарда. Хенри I пратил делегација во Анжу за да се среди бракот помеѓу неговата ќерка Матилда, вдовица на Хенрик V. Така бил направен договор за брак помеѓу петнаесетгодишниот Џефри и 28-годишната Матилда. бракот бил склучен на 17 јуни 1128 година. Бракот требало да стави мир помеѓу Нормандија и Анжу. Во нивниот брак се родиле Хенри, Готфрид и Вилијам.
ПШо една година од својата венќавка, татко му абдицирал во корист на Џефри и се отселил во Ерусалим, станувајќи крал на Ерусалим. По смртта на Хенри I во 1135 година, Матилда влегла во Нормандија за да се прогласи за владетелка. Сепак, Нормандија не и се покорила, заедно со нејзините барони, па така избувнала граѓанска војна која траела 18 години. Во 1142 година, Џефри започнал да ја зазема Нормандија од Стефан, и во 1144 година се прогласил за војвода на Нормандија. Тие Нормандија ја задржиле до 1149 година кога ја препуштиле на својот син Хенри.
Во исто време започнал бунт во Анжу, па така тој успеал да го задуши истиот. Но бунтовите следеле и во наредните години, кои дополнително го отежнувале нападот во Англија.
Џефри починал на 7 септември 1151 година.
One More Car, One More Rider

One More Car, One More Rider е двоен албум во живо од Ерик Клептон, издаден на 5 ноември 2002, од продуцентската куќа „Warner Bros. Records“. Албумот содржи песни изведени од Клептон во текот на неговата светска турнеја во 2001. Снимките на овој албум се од две вечери во „Staples Center“, Лос Анџелес, на 18 и 19 август 2001. При снимањето Клептон го придружуваа Енди Феирведер, Стиви Гад, Натан Ист, Били Престон и Дејвид Сенсиус. Ерик Клептон изјавил дека ова ќе биде неговата последна турнеја со што албумот станал енормно популарен.
Од албумот, исто така, постои и ДВД верзија. На овој диск е вклучена песната „Will It Go Round In Circles“, испеана од Били Престон, која ја нема на компакт дискот.
1 Список на песни (ЦД)
1.1 Прв диск
Акустика:
# „Key to the Highway“ (Биг Бил Брунзи, Сигар) – 3:41
# „Reptile“ (Ерик Клептон) – 5:59
# „Got You On My Mind“ (Бигс, Томас) – 3:51
# „Tears in Heaven“ (Клептон, Вил Џенингс) – 4:34
# „Bell Bottom Blues“ (Клептон) – 5:02
# „Change the World“ (Горгон Кенеди, Вејн Керкпатрик, Томи Симс) – 6:16
Електрика:
# „My Father's Eyes“ (Клептон) – 8:34
# „River of Tears“ (Клептон, Симон Клими) – 8:59
# „Going Down Slow“ (Луис Џими) – 5:34
# „She's Gone“ (Клептон, Клими) – 6:58
1.2 Втор диск
Електричен:
# „I Want a Little Girl“ (Минчер, Мол) – 4:38
# „Badge“ (Клептон, Џорџ Харисон) – 6:02
# „Hoochie Coochie Man“ (Вили Диксон) – 4:30
# „Have You Ever Loved a Woman“ (Били Мајлс) – 7:53
# „Cocaine“ (Џ. В. Кејл) – 4:20
# „Wonderful Tonight“ (Клептон) – 6:42
# „Layla“ (Клептон, Џим Гордон) – 9:16
# „Sunshine of Your Love“ (Пити Браун, Џек Брус, Клептон) – 7:11
Акустика:
# „Over the Rainbow“ (Харолд Арлин, Е. И. Харбург) – 6:33
2 Список на песни (ДВД)
# „Key to the Highway“ (Биг Бил Брунзи, Сигар) – 3:41
# „Reptile“ (Ерик Клептон) – 5:59
# „Got You On My Mind“ (Бигс, Томас) – 3:51
# „Tears in Heaven“ (Клептон, Вил Џенингс) – 4:34
# „Bell Bottom Blues“ (Клептон) – 5:02
# „Change the World“ (Гордон Кенеди, Вејн Керкпатрик, Томи Симс) – 6:16
# „My Father's Eyes“ (Клептон) – 8:34
# „River of Tears“ (Клептон, Симон Клими) – 8:59
# „Going Down Slow“ (Луис Џими) – 5:34
# „She's Gone“ (Клептон, Клими) – 6:58
# „I Want a Little Girl“ (Минчер, Мол) – 4:38
# „Badge“ (Клептон, Џорџ Харисон) – 6:02
# „ Hoochie Coochie Man“ (Вили Диксон) – 4:30
# „Have You Ever Loved a Woman“ (Били Мајлс) – 7:53
# „Cocaine“ (Џ. В. Кејл) – 4:20
# „Wonderful Tonight“ (Клептон) – 6:42
# „Layla“ (Клептон, Џим Гордон) – 9:16
# „Will It Go Around In Circles“ (Били Престон) - 3:31
# „Sunshine of Your Love“ (Питер Браун, Џек Брус, Клептон) – 7:11
# „Over the Rainbow“ (Харолд Арлен, Е. И. Харбург) – 6:33
3 Личности
*Ерик Клептон - гитара, вокали
*Били Престон - Хамонд орган, клавијатура, вокали
*Стиви Гад - тапани
*Дејвид Сенсиус - клавијатура, вокали
*Натан Ист - бас гитара, следечки вокали
*Енди Лоу - гитара, следечки вокали
Матилда (кралица на Англија)

Мод или Матилда, наречена и Царица Матилда ( — ) — правополагателка на англискиот престол, ќерка на англискиот крал Хенри I и неговата сопруга Матилда. Во времето кога е родена таа била крстена како Аделаида, но по свадбата со светиот римски цар Хајнрих V, таа го примила името Матилда.
Во текот на 1125 година, на 23 години, таа останала вдовица и без потомство од бракот со германскиот цар. Така, по налог на својот татко, таа се вратила во Англија. Во меѓувреме, нејзиниот брат и престолонаследник Вилијам Аделин загинал кога неговиот брод се срушил, таа станала единствената наследничка на англискиот престол. За ова, Хенри презел низа од дејствија. Така, првиот чекор на Хенри бил принудителна заклетва на англиските барони, според која тие го признаваат законското право на Матилда на престолот. Таа церемонија се одвила на 1 јануари 1127 година, а по една година, на 17 јуни 1128 година, таа била омажена за Готфрид Плантагенет.
Сепак, Матилда не успеела да ги освои симпатиите на бароните, кои во голем степен не ја сметале за своја, главно поради тоа што таа ја напуптила земјата уште од својата деветгодишна возраст, и на тој начин била воспитувана во германски дух. Така, по смртта на нејзиниот татко, таа не била крунисена за кралица.
Главен претендент за англискиот престол имал внукот на Вилијам I, Стефан. Благодарение на големата поткрепа, тој на 26 декември 1135 година бил прогласен за крал на Англија. Ова го дало почетокот на граѓанската војна во земјата која продолжила во следните осумнаесет години. Најголемиот си успех Матилда го постигнала во февруари 1141 година, кога на Стефан му нанела голема пораз во Битката кај Линколн, го заробил и го затворил во темница. Така, на 3 март таа се прогласила за ''Прва дама на Англичаните'', а на 8 април за ''Прва дама на Англичаните и Норманите''. Во текот на јуни, таа заминала за Лондон, со цел да го организира крунисувањето. Сепак, таа не била пречекана со големо уважување во престолнината, бидејќи наредила да се покачат даноците. Ова предизвикало бунт меѓу населениеѕо, кој се проширил до таков степен што таа морала да го напушти Лондон.
Во текот на следните години продолжиле војните. Во 1142 година, таа била ставена под опсадата во Оксфордскиот замок. таа успеала да побегне од замокот. Конечно, од англискиот престол таа се откажала во 1148 година. Борбата малку подоцна била продолжена од страна на нејзниот син Хенри II, кој на престолот застанал во 1154 година, како прв крал од династија Плантагенет.
Вилијам Аделин

Вилијам Аделин (1103 - ) бил син на англискиот крал Хенри I и неговата сопруга Матилда, а со тоа и наследник на англискиот престол.
Неговата прерана смрт во кралството предизвикала криза и граѓанска војна.
Вилијам е роден во Винчестер. Неговиот татко, Хенри I, бил најмладиот син на Вилијам Освојувачот, крал на Англија и војвода од Нормандија, и Матилда од Фландрија. Роберт Куртхос, најстариот син на Освојувачот, ја наследил Нормандија, а Вилијам Руф, еден од помладите браќа на Роберт, ја наследил Англија. Во 1100, Вилијам бил убиен, и Хенри го зазел престолот. Од 1105, тој исто така ја повратил од Роберт Нормандија.
Негова мајка била Матилда, ќерка на шкотскиот крал Малком III. Во 1119 година Вилијам се оженил со Матилда Анжу.
Вилијам Аделин загинал при потонувањето или рушењето на т.н. Бел брод на 25 ноември 1120 година. Тој го преминувал Ламанш со тогаш еден од најмодерните кралски бродови. Според податоците, од тој инцидент жив останал само еден човек. Така како единствен престолонаследник на Хенри останала само неговата ќерка Матолда, која подоцна државата ја вовела во граѓанска војна.
Евстахиј IV

Евстахиј IV (1130 - ) бил гроф од Булоњ и син, а со тоа и престолонаследник на англискиот крал Стефан I и Матилда.
Во 1137 година тој бил верен за сестрата на францускиот крал Луј VII, Констанца. Во 1147 година, тој бил прогласен за витез, година кога имал околу 16 или 18 години. Во 1151 година, тој се приклучил кон воениот поход на Луј во нападот врз Нормандија.
Пред смртта на неговиот татко, тој според договорот не бил крунисан за крал на Англија. Тој ненадејно починал во 1153 година.
Наталија Лобова

ИКФ Светски Кану Спринт Првенства
Наталија Лобова (|Наталия Александровна Лобова; р. ) — руска кануистка-спринтер која што се натпреаварува од доцните 2000-ти. Таа освои бронзен медал во дисциплината К-1 4 х 200 метри на 2010 ИКФ Светските Кану Спринт Првенства во Познањ.
1 Наводи
*
Стефан (крал на Англија)

Стефан (англиски: ''Stephen of England'') (1096 — ) бил крал на Англија во периодот од 1135 до 1154 година. Тој бил последниот крал на Англија од Норманската династија. На кралскиот престол се качил во 1135 година.
Татко на Стефан бил Стефан II Блоа, а мајка му бил Адела, ќерка на Вилијам I. По смртта на Хенри I, наместо да на англискиот престол застане неговата ќерка Матилда, за нов крал бил прогласен Стефан. Малку пред неговата смрт, тој абдицирал во корист на својот роднина Хенри II, син на Матилда.
1 Крал на Англија
По смртта на Хенри I во 1135 година, голем број од бароните се заколниле дека ќе ја поддржат Матилда да биде идната кралица на Англија. Сепак, по смртта на Хенри, Стефан Блоа го изразил своето право на престолот бидејќи по мајчина линија, тој бил внук на Вилијам Освојувачот. Исто така тој тврдел дека Хенри го променил своето мислење непосредно пред неговата смрт, и да Стефан го именувал за негов наследник. Кога тој бил крунисан за крал, тој ја добил поголемата поддршка од страна на бароните и од самиот папа Инокентиј II. Првата година од неговото владеење се одликува со стабилност во земјата, но од ''1139'' година започнала граѓанска војна.
2 Граѓанска војна
Граѓанската војна во Англија била предизвикана од страна на Матилда и нејзините приврзаници. Во Битката кај Линколн, на 2 февруари 1141 година Стефан бил заробен и однесен во Бристол. Тој бил разменет со еден од најзначајните команданти на Матилда. По ова, тој повторно се вратил на престолот.
Во 1142 година, под опсада бил ставен градот Оксфорд, но од опсадата Матилда успеала да побегне. Синот на Матилда, идниот Хенри II успеал со својата војска да навлезе во Англија. Сепак, на двапати тој бил поразен и оставен без пари за продолжување на битките.
Стефан бил принуден да пронајде компромис со Матилда. Според последниот договор, синот на Матилда, Хенри II, по смртта на Стефан ќе стане новиот крал.
Бесконечно множество

Во теоријата на множествата, бесконечно множество е множество кое нема крај, т.е. не е конечно множество.
Бесконечните множества може да бидат преброиви или непреброиви.
Еве некои примери:
* множеството од сите цели броеви, {..., -1, 0, 1, 2, ...}, е преброиво бесконечно множество, додека
* множество од сите реални броеви е непреброиво бесконечно множество.
1 Својства
Множеството од природни броеви (чиешто постоење се претполага со аксиомата за бесконечноста) е бесконечно.
Ова е единственото множество чиешто постоење непосредно се наложува во аксиомите.
Постоењето на секое друго бесконечно множество може да се докаже со Цермело–Френкеловата теорија на множествата само преку доказ дека следува од постоењето на природните броеви.
Едно множество е бескочечно ако и само ако за секој природен број множеството има подмножество чијашто кардиналност (моќност) е тој природен број.
Ако важи аксиомата за избор, тогаш едно множество е бесконечно ако и само ако содржи преброиво бесконечно подмножество.
Ако едно множество од множествата е бесконечно или содржи бесконечен елемент, тогаш неговата унија е бесконечна.
Партитивното множество на едно бесконечно множество е бесконечно.
Секое надмножество на едно бесконечно множество е бесконечно.
Ако едно бесконечно множество се подели на конечен број помали подмножества, тогаш барем едно од нив мора да е бесконечно.
Секое множество што може да се преслика во бесконечно множество е бесконечно.
Декартовиот производ од едно бесконечно и едно непразно множество е бесконечен.
Декартовиот производ од бесконечен број на множества, секое со барем по два елемента, е или празен или бесконечен. Ако важи аксиомата на избор, тогаш е бесконечен.
Ако едно бесконечно множество е наполно подредено множество, тогаш мора да има непразно подмножество кое нема најголем елемент.
Според Цермело-Френкеловата теорија, едно множество е бесконечно ако и само ако партитивното множество на неговото партитивно множество е Дедекинд-бесконечно множество, содржејќи подмножество што е рамнобројно само на себе. Ако важи и аксиомата на избор, тогаш бесконечните множествa се токму Дедекинд-бесконечните множества.
Ако едно бесконечно множество е наполно подредливо множество, тогаш има многу добри поредоци што се неизоморфни.
2 Поврзано
* Бесконечност
* Трансконечни броеви
* Алеф-број
Дмитри Ларионов

Дмитри Олегович Ларинов (|Дмитрий Олегович Ларионов) (роден во Нижни Тагил) — руски слалом-кајакар којшто се натпреварува од доцните 2000-ти. Тој освои бронзен медал во дисциплината на ЛОИ 2008 во Пекинг.
1 Наводи
*
Адела Блоа

Адела, исто така познатa ѝ како Адела Блоа (околу 1062 или 1067 - ) била принцеза на Англија, а по стапувањето во брак и грофица од Блоа и Шартер. Таа била ќерка на англискиот крал Вилијам I и неговата сопруга Матилда.
Од бракот со Стефан Хенри, се родил идниот крал на Англија, Стефан I, како и Хенри Блоа, епископ на Винчестер.
Адела е родена во периодот од 1060 до 1064 година. Според некои, годината на нејзиното раѓање е 1066 година. Во приватниот живот, таа била образовна жена, која се служела со латинскиот јазик.
Во периодот околу 1080 до 1084 година таа стапила во брак со Стефан II Блоа. Нејзиниот сопруг во 1089 година станал сопственик на грофовиите Блоа, Шартер кое го направил еден од најбогатите во Франција, како и еден од највлијателните. Во времето кога папа Урбан II повикал на крстоносна војна, тој активно се вклучил во истата. Во 1100 година тој се вратил од крстоносниот поход. во следната година, во 1101 година, бил организиран нов крстоносен поход, во кој тој бил убиен.
Во времето на неговото отсуство, па и по неговата смрт, Адела делувала како регент врз имотите на својот сопруг. Во 1110 година, се проценува дека нејзиното богатство го надминувало онаа на францускиот крал. Нејзиниот син Стефан се преселил да живее во Лондон во 1111 година, станувајќи во следните години многу близок со својот чичко Хенри I. По неговата смрт, тој го зазел англисклиот престол, воведувајќи ја земјата во граѓанска војна против ќерката на Хенри, Матилда.
Во 1120 година, Адела се повлекла во манастир. Истата година, нејзината ќерка се удавила во инцидентот на т.н. Бел брод, заедно со нејзиниот сопруг. Адела починала на 8 март 1137 година.
Владимир Ладоша

ИКФ Светски Кану Спринт Првенства
Владимир Ладоша (Руски: ''Владимир Ладоша'') — руски кану-спринтер којшто се натпреварува од доцните 1990-ти. Тој освои шест медали на ИКФ Светските Кану Спринт Првенства од кои две злата (дисциплини Ц-4 200 метри и Ц-4 500 метри; 1999) една сребрена медала (дисциплина Ц-2 200 метри; 1997) и три бронзени медали (2 медали од дисциплината Ц-4 500 метри; 1998 и 2001 и еден медал од Ц-4 200 метри; 1998)
1 Наводи
**
Велшка катедрала

Велшка катедрала (|Wells Cathedral), офиц. Катедрална црква „Свети Андреја“ (''Cathedral Church of St. Andrew'') — англиканска катедрала во градот Велс во Сомерсет, Англија.
Храмот е изграден во периодот од 1175 до 1490 година. Поголемиот дел од катедралата е изграден во готска архитектура. На неговата источна страна катедралата ги има задржано оригиналните стакла кои се од материјал кој е многу редок во земјата. Надворешноста е повторно изработена во готски стил со многу привлечна фасада и голем средиштен шилец.
Најпрвата црква која била изградена на местото на денешната катедрала датира од 705 година. Според археолошките пак ископувања, на оваа место постоел мавзолеј кој датирал од доцноримскиот период.
Денешниот облик, односно изградбата на денешната катедрала започнала во текот на 10 век, и во голема мера истата била довршена во 1239 година. Големата реконструкција започнала во времето на приорот Реџиналд де Бохун, во 1184 година. Во времето на Хенри VII, соборната зграда била целосно завршена, со изглед како што е денес. По распуштањето на манастирите во 1541 година, приходот на катедралата бил значително намален.
Unplugged (албум на Ерик Клептон)

Unplugged е албум од Ерик Клептон, издаден во 1992. Снимен е во живо во Англија за серијата „MTV Unplugged“ и ги вклучува двата сингла, односно „Tears in Heaven“ и „Layla“. Клептон освои шест греми награди за неговиот албум вклучувајќи ги и наградите за снимка на годината, албум на годината, песна на годината, најдобра машка вокална поп изведба, најдобра машка вокална рок изведба и најдобра рок песна. „Tears in Heaven“ доби три од шесте награди. Албумот го достигна првото место на листата Билборд 200 и му е доделен сертификат „дијамантски албум“ од страна на „RIAA“ за продажбата од повеќе од 10 милиони копии во САД. Во 2000 магазинот „Q magazine“ го постави ''Unplugged'' на позицијата број 71 во списокот на 100 најдобри Британски албуми.
1 Список на песни (ЦД и ДВД)
#„Signe“ (Ерик Клептон) – 3:13
#„Before You Accuse Me“ (Бо Дидли) – 3:36
#„Hey Hey“ (Биг Бил Брунзи) – 3:24
#„Tears in Heaven“ (Клептон, Вил Џенингс) – 4:34
#„Lonely Stranger“ (Клептон) – 5:28
#„Nobody Knows You When You're Down and Out“ (Џими Кокс) – 3:49
#„Layla“ (Клептон, Џим Гордон) – 4:46
#„Running on Faith“ (Џери Лин Вилјамс) – 6:35
#„Walkin' Blues“ (Роберт Џонсон) – 3:37
#„Alberta“ (традиционална) – 3:42
#„San Francisco Bay Blues“ (Џеси Фјулер) – 3:23
#„Malted Milk“ (Роберт Џонсон) – 3:36
#„Old Love„ (Клептон, Роберт Креј) – 7:53
#„Rollin' and Tumblin'“ (Мади Вотерс) – 4:10
2 Личности
* Ерик Клептон - водечки вокал, акустична гитара
* Енди Феирведер - акустична гитара
* Реј Купер - удиралки
* Натан Ист - акустичен бас, следечки вокали
* Стиви Фероне - тапани
* Чак Ливел - клавијатура
* Кети Кисун - следечки вокали
* Теса Нилс - следечки вокали
* Џејмс Бартон - инженер
3 Највисоки позиции на музичките листи
Албум – ''Билборд'' (Северна Америка)
Година, Листа, Позиција
1992, ''Billboard'' 200, 1
Синглови – ''Billboard'' (Северна Америка)
Година, Сингл, Листа, Позиција
1992, „Tears in Heaven“, ''Billboard Hot'' 100, 2
1992, „Tears in Heaven“, ''Adult Contemporary'', 1
1992, „Layla“, ''Adult Contemporary'', 8
1992, „Layla“, ''Mainstream Rock Tracks'', 9
1992, „Layla“, ''Billboard Hot'' 100, 12
1992, „Layla“, ''Top 40 Mainstream'', 4
1993, „Running on Faith“, ''Adult Contemporary'', 28
1993, „Running on Faith“, ''Mainstream Rock Tracks'', 15
3.1 Позиции на музичките листи на крајот од декадата
Листа (1990–1999), Позиција
САД ''Billboard'' 200, 30
Steppin' Out (албум на Ерик Клептон)

Steppin' Out е компилационен албум на Ерик Клептон, издаден во 1981. Албумот содржи осум од 12-те песни кои оригинално се појавиле во времето на „Blues Breakers with Eric Clapton“ во 1966, додатно на тоа има и сингл на Клептон и Џон Меиал, „Lonely Years“, две песни („Third Degree“ и „Calcutta Blues“) од 1966 снимени на сесии од Џек Дупри на кои Клептон свири на гитара и песната „Pretty Girls Everywhere“ која е од сесија на Отис Спен каде што, исто така, е вклучен и Клептон.
1 Список на песни
1.1 Прва страна
#„Ramblin' On My Mind“ (Роберт Џонсон, аранжирана од Џон Меиал) - 3:05
#„Little Girl“ (Меиал) - 2:36
#„All Your Love“ (Отис Раш) - 3:34
#„Key to Love“ (Меиал) - 2:09
#„Double Crossin' Time“ (Меиал, Клептон) - 3:02
#„Have You Heard“ (Меиал) - 5:53
1.2 Втора страна
#„Hideaway“ (Фреди Кинг, Сони Томпсон) - 3:15
#„Third Degree“ (Бојд) - 3:17
#„Lonely Years“ (Меиал) - 3:17
#„Pretty Girls Everywhere“ (Вилијам, Чурч) - 2:49
#„Calcutta Blues“ (Дупри) - 4:01
#„Steppin' Out“ (Џејмс Брејкен) - 2:26
За Вилхелм

За Вилхелм (некаде се сретнува и ''За Вилијам'') или само Вилхелм (хол. ) е официјална државна химна на кралството Холандија. Иако официјално како химна не била прифатена сè до 1932 година, таа била многу популарна меѓу холандското население и неколкупати се појавувала во историјата на кралството, пред да го стекне денешниот статус.
Оваа песна е посветена на Вилхелм I Молчеливиот(''Вилхелм од Насау'' или ''Вилхелм Орањски''), Принц на Орање и водач на холандската револуција против шпанскиот крал од XVI век. Текстот е напишан помеѓу 1568 и 1572 година, за време на холандското востание против Шпанија. Се претпоставува дека автор би можел да биде Филип ван Марникс, писател, државник и поранешен градоначалник на Антверпен.
Целосниот текст на песната е многу долг и има 15 строфи, а во официјални пригоди се исполнува само првата строфа. Мелодијата потекнува од песна на француските католички војници под наслов "''Autre chanson de la ville de Chartres assiégée par le prince de Condé''" ("Друга песна за градот Чартр под опсада од страна на принцот де Конде ") и за првпат била напишана во 1574 година. Како што било вообичаено во тоа време, песната била прифатена и адаптирана од протестантите кои биле под опасада и таа брзо се проширила на територијата на денешна Холандија.
Холандскиот поет и композитор Адријан Валериј ја запишал “За Вилхелм“ во неговата "Nederlantsche Gedenck-clanck" во 1626 година, при што го забавува темпото на мелодијата, веројатно за да овозможи да се пее во црквите. Денешната официјална верзија е прифатена во 1932 година, во аранжман на Валтер Боер.
Оваа химна се смета за најстара државна химна во светот, иако текстот на јапонската државна химна (но, не и музиката) датира од IX век.
1 Наводи
Вилијам I (гроф од Булоњ)

Вилијам I (околу 1137 - ) бил гроф од Булоњ (1153-1159) и 4-ти Ерл на Сари (1153-1159).
Тој бил третиот син на кралот Стефан, кралот на Англија и Матилда. Кога неговиот постар брат, Евстахиј IV починал во 1153 година, тој заминал во Англија. По смртта на Хенри, се сметало дека еден од организаторите за неговата смрт бил токму Вилијам. Поради ова, тој побегнал во Нормандија.
Во 1146 година се оженил за Изабела Варен. Тие немале потомство. Вилијам починал пред портите на Тулуза.
Хенри Блоа

Хенри Блоа (1101–1171), познат и како ''Хенри од Винчестер'', бил епископ на Винчестер во периодот од 1129 до 1171 година.
Хенри бил едно од петте синови на Стефан II Блоа и Адела Блоа, ќерката на Вилијам Освојувачот. Негов брат бил Стефан, крал на Англија. Неговиот татко Стефан починал во текот на крстоносните војни, оставајќи на своето семејство огромно богатство со повеќе од 350 замоци и дворци главно на територијата на денешна Франција.
Во времето на англискиот крал Хенри I, тој бил однесен во Англија, каде станал игумен на Гластонбери. Во 1129 година станал епископ на Винчестер, задржувајќи ја својата опатија во Гластонбери. За епископ бил избран истата година на 17 ноември. Во времето кога неговиот брат Стефан застанал на англискиот престол, тој станал највлијателниот епископ во црквата.
Хенри Блоа бил познат по својата страст кон архитектурата. Во текот на неговото владеење над црквата, биле изградени голем број на цркви и катедрали. Во Винчестер исто така ја обновил катедралата.
Џефри II (гроф од Бретања)

Џефри II ( - ) бил четвртиот син на англискиот крал Хенри II и Елеонора.
Во периодот од 1181 до 1186 година бил гроф на Бретања. Во јули 1181 година се оженил за Констанца, од кој брак се родиле три деца: Елеонора, Матилда и Артур
Земја на планините, земја на реките

Земја на планините, земја на реките (герм. ''Land der Berge, Land am Strome'') е официјална државна химна на Австрија.
Деветнаесет дена пред смртта, на 5 декември 1791 година, Волфганг Амадеус Моцарт го компонирал своето последно комплетно дело “Freimaurerkantate“ (''Масонска кантата''), К. 623. Кон еден дел од печатеното издание на оваа кантата била додадена и (подоцна многу познатата) "Kettenlied" (''Верижна песна''), К. 623a, за која се смета дека ја компонирал Јохан Холцер, член на моцартовата масонска ложа. Врз основа на оваа мелодија подоцна е испеана и австриската државна химна, за која стиховите ги напишала Паула фон Прерадовиќ, внука на хрватскиот поет Петар Прерадовиќ.
На 22 октомври 1946 година ''Земја на планините, земја на реките'' била прогласена за официјална австриска државна химна.
1 Наводи
Хенри Младиот

Хенри Младиот ( - ) бил крал на Англија во време на владеењето на неговиот татко Хенри II. Бидејќи починал пред неговиот татко, во списокот на англиски монарси не се вбројал како Хенри III, туку како Хенри Младиот.
Хенри бил вториот по големина син на англискиот крал Хенри II и неговата сопруга Елеонора, но најстар кој го доживеал своето полнолетство. Татко му, по примерот од Франција, решил да го прогласи за свој совладетел, со кое би ја намалил борбата за можно соперништво околу неговиот престол по неговата смрт. Сепак, за разлика од своите браќа, тој не покажувал никаква заинтересираност за политика или војската, и покрај тоа што бил многу повеќе популаеен од нив.
Во 1160 година неговиот татко и францускиот крал Луј VII се договориле за брак помеѓу Хенри Младиот и ќерката на францускиот крал, Маргарита . Така, нивниот брак бил склопен на 27 август 1172 година, помирувајќи ги Франција и Англија во нивните постојани војни. Маргарита родила син Вилијам, кое починало многу скоро по неговото раѓање.
Односите помеѓу кралот и Хенри се заладиле кога Хенри II не му дал доволно земја за самостојно да управува. Поради ова, тој дигнал бунт. На страната на неговиот татко застанал идниот Ричард I, а на страната на синот Хенри неговата мајка Елеонора. Во текот на една битка, тој се заразил и по неколку дена починал.
Кралски марш

Кралски марш (шпан. ''La marcha real'') е државна химна на Шпанија. Таа е позната и како ''Marcha Granadera'' или ''Marcha Real Española''.
Химната нема текст, туку само музика. Постојат две верзии: кратка и долга, а со посебен пропис е одредено која верзија кога ќе се користи.
Шпанската државна химна е една од најстарите во Европа. За првпат се спомнува во 1761 година во документот ''Libro de Ordenanza de los toques militares de la Infantería Española'' ("Книга на правила за воената музика во шпанската пешадија"). Наречена е ''Marcha Grenadera'', а името на композиторот останало непознато.
Во 1770 година кралот Карлос III ја прогласил ''Marcha Granadera'' за официјален почесен марш што заземал свое место на јавни и церемонијални свечености. Затоа што секогаш бил изведуван на јавни настани на кои присуствувале и членовите на кралското семејство, Шпанците почнале да го нарекуваат ''Marcha Real'', односно ''Кралски марш''.
Официјална химна на Шпанија ''Кралскиот марш'' станал во 1997 година.
1 Текст
Иако ''La marcha real'' денес официјално нема стихови, во минатото биле правени обиди тие да се напишат. Една верзија била користена за време на владеењето кралот Алфонсо XIII, а друга за време на диктатурата на генерал Франко. Сепак, ниту една од нив никогаш не била официјализирана.
Химната почнала да се изведува без текст од 1978 година, кога текстот што го одобрил генералот Франциско Франко бил отфрлен.
Претседателот на Шпанскиот олимписки комитет, Алехандро Бланко, во 2007 година изјавил дека чувствува потреба да се напише текст за ''La marcha real'', особено пред кандидатурата на Мадрид да биде домаќин на Олимписките игри во 2016 година.
Голем број политичари, вклучувајќи го и премиерот Хосе Луис Родригес Запатеро, се изјасниле дека не сакаат Баскијците, Каталонците или Галисијците кои имаат тенденција да се идентификуваат со сопствените региони, наместо со шпанската држава, да се чувствуваат отуѓено. Посебно затоа што голем број на автономни покраини на Шпанија имаат свои химни.
Јавниот конкурс за текст за химната резултирал со 7.000 пријави. На 16 јануари 2008 година, само пет дена по објавувањето на победникот во јавноста, Шпанскиот олимписки комитет го повлекол предлогот, посебно по широката јавна дебата и критиките дека избраниот текст има националистички тон.
2 Наводи
Химна на слободата

Химна на слободата (|Ὕμνος εἰς τὴν Ἐλευθερίαν, ''Ýmnos is tin Eleftherían'') е поема напишана од Дионисиос Соломос во 1823 година, што се состои од 158 строфи. Музиката ја компонирал Николаос Манѕарос. Во 1865 година, првите три строфи, а подоцна првите две, официјално станале државна химна на Грција, а подоцна и на Република Кипар.
Во Уставот на Кипар од 1960 година не се спомнува ништо околу химната. По договорот направен меѓу двете етнички заедници на островот (грчката и турската), во официјални околности, некое дело од класичната музика требало да се изведува како химна. Сепак, по отфрлањето на измените и дополнувањата на Уставот предложени од Макариос III во 1963 година и граѓанската војна, турските претставници излегле од Владата. Ова резултирало со одлука на Советот на министри од 16 ноември 1966 година''Химна на слободата'' да се усвои како официјална химна на грчкиот дел на Кипар. ''Химна на слободата'' била и грчка кралска химна (од 1864 г.).
Музиката за химната била компонирана во 1865 година од страна на крфскиот композитор на опери Николаос Манѕарос, кој компонирал две хорски верзии, една долга (за целата поема) и кратка (за првите две строфи). Подоцна кратката верзија е прифатена за државна химна на Грција.
Оваа химна се изведува на секоја завршна церемонија на Олимпијадата, со што и се оддава почит на Грција како на лулка на древните Олимписки игри.
1 Наводи
Сварталфхајм

Во нордиската митологија, Сварталфхајм (|Svartálfaheimr) е светот на темните (црни) џуџиња-виленици наречени сварталфови. Често, дел од нив се претставени како натприродни темни суштества од машки или женски пол, како контраст на светлите самовили.
Двата поими се среќаваат во Помладата еда („Прозна еда“), напишана во XIII век од страна на Снори Стурлусон. Во првата книга од Еда, Гилфагининг, во глава 33, востоличениот Хај раскажува за врзаниот волк Фенрир. Фенрир постојано растел, што во еден момент боговите започнале да се загрижуваат. Богот Один го пратил гласникот на богот Фрејр, Скирнир, долу во светот на црните виленици (џуџиња), каде едно од џуџињата направило оков од шест волшебни состојки, со чија помош волкот Фенрир бил окован.
Во глава 35 од книгата Скалдскапармал, се вели дека полубогот Локи, еднаш ја скратил златната сјајна коса на божицата Сиф, жената на богот Тор. Откако Тор разбрал за ова, имал намера да ја искрши секоја коска од телото на Локи, но овој му се колне дека со помош на црните џуџиња ќе направи косата на Сиф повторно да порасне. Локи наоѓа група црни џуџиња, синовите на Ивалди (ковачот кој го исковал Мјолнир, чеканот на Тор), кој не само што ја враќа златната коса на Сиф, туку на боговите им подарува и многу други значајни предмети.
ISO/IEC 80000

ISO 80000 или IEC 80000 е меѓународен стандард за изразување на физичките величини, мерните единици и формулите кајшто се користат, во научни и образовни документи ширум светот. За стандардот се задолжени Меѓународната организација за стандардизација и Меѓународната електротехничка комисија. Највеќето земји доследно ги следат овие стандарди во учебниците по математика и природни науки.
Семејството на стандарди ISO/IEC 80000 е заокружено и завршено со објавувањето на Дел 1 во ноември 2009. Во воведот стои дека „Системот на величини, вклучувајќи го нивниот сооднос, величините на кои се засноваат единиците од SI, се нарекува Меѓународен систем на величини [''International System of Quantities''] и се означува со „ISQ“ на сите јазици.“
1 Делови
Стандардот е составен од 14 делови:
Дел, Назив, Извор
ISO 80000-1, Општо, ISO 31-0, IEC 60027-1 и IEC 60027-3
ISO 80000-2, Математички знаци и симболи во природните и техничките науки, ISO 31-11, IEC 60027-1
ISO 80000-3, Простор и време, ISO 31-1 и ISO 31-2
ISO 80000-4, Механика, ISO 31-3
ISO 80000-5, Термодинамика, ISO 31-4
IEC 80000-6, Електромагнетизам, ISO 31-5, IEC 60027-1
ISO 80000-7, Светлина, ISO 31-6
ISO 80000-8, Акустика, ISO 31-7
ISO 80000-9, Физичка хемија и молекуларна физика, ISO 31-8
Атомска и јадрена физика, ISO 31-9 and ISO 31-10
ISO 80000-11, Карактеристични броеви, ISO 31-12
ISO 80000-12, Физика на тврдото тело, ISO 31-13
Информатика и сметачка технологија, потточки 3.8 и 3.9 од IEC 60027-2:2005 и IEC 60027-3
IEC 80000-14, Телебиометрика за човечката физиологија, IEC 60027-7
2 Поврзано
* Меѓународна организација за стандардизација
* Меѓународна електротехничка комисија
Трансконечен број

Трансконечните броеви (или трансфинитни броеви) — кардинални или редни броеви што се поголеми од сите конечни броеви, но не мора да бидат апсолутно бесконечни. Поимот „трансконечни броеви“ е кованка на математичарот Георг Кантор (1845-1918), кој со ова сакал да избегне погрешно толкување на бесконечноста на овие објекти, иако тие не се конечни. Денес е прифатено трансконечните броеви да се нарекуваат „бесконечни“, но првиот поим е сепак позастапен.
1 Дефиниција
Како и конечните броеви, трансконечни броеви можат да се претстават на два начина: како редни и како кардинални броеви. За разлика од конечните редни и кардинални броеви, трансконечните дефинираат различни класи на броеви.
* ω (омега) се дефинира како најмалиот трансконечен реден број и е од поредочниот тип на природните броеви по нивното вообичаено линеарно подредување.
* Алеф-нула, <math>\scriptstyle {\aleph_0}</math>, се дефинира како првиот трансконечен кардинален број и претставува кардиналност на бесконечното множество на природни броеви. Ако важи аксиомата за избор, следниот повисок кардинален број е алеф-еден, <math>\scriptstyle {\aleph_1}</math>. Ако не, може да има други кардинални броеви што се неспоредливи со алеф-еден, а поголеми од алеф-нула. Во секој случај, помеѓу алеф-еден и алеф-нула не постојат кардинални броеви .
Хипотезата за постојаното вели дека не постојат кардинални броеви помеѓу алеф-нула и кардиналноста на постојаното (множеството реални броеви): that is to say, алеф-еден е кардиналноста на множество реални броеви. (Ако е доследна Цермело-Френкеловата теорија на множествата, тогаш од Цермело-Френкеловата теорија не можат да се докаже ниту хипотезата за постојаното, ниту нејзината негација.)
Некои автори како Сапс и Рубин го користат поимот „трансконечен кардинален број“ за кардиналноста на едно Дедекинд-бесконечно множство, во контекст каде поимот не е истоветен со поимот „бесконечен кардинален број“ - во контекст кајшто аксиомата за преброив избор не е претпоставена или не се знае дали важи. Според оваа дефиниција, сите овие се истоветни (еквивалентни):
*''m'' е трансконечен кардинален број, т.е. има Дедекинд-конечно множество ''A'' каде кардиналноста на ''A'' е ''m''.
*''m'' + 1 = ''m''.
*<math>\scriptstyle {\aleph_0}</math> ≤ ''m''.
* постои кардинален број ''n'' каде <math>\scriptstyle {\aleph_0}</math> + ''n'' = ''m''.
2 Поврзано
*Алеф-број
*Бет-број
*Кардинален број
*Бесконечно мал број (инфинитезимал)
*Бесконечно множество
*Трансконечна индукција
3 Наводи
*Levy, Azriel, 2002 (1978) ''Basic Set Theory''. Dover Publications. ISBN 0-486-42079-5
*O'Connor, J. J. and E. F. Robertson (1998) "" - MacTutor History of Mathematics archive.
*Rubin, Jean E., 1967. "Set Theory for the Mathematician". San Francisco: Holden-Day.
*Rudy Rucker, 2005 (1982) ''Infinity and the Mind''. Princeton Univ. Press. ISBN 978-0691001722.
*Patrick Suppes, 1972 (1960) "Axiomatic Set Theory". Dover. ISBN 0-486-61630-4.
Eric Clapton at His Best

Eric Clapton at His Best е компилационен албум составен од раната соло работа на Ерик Клептон, а издаден е во септември 1972. Во албумот се вклучени и песни изработени од поранешната група на Клептон „Cream“.
Иако се продавал и во останатите земји, ''Eric Clapton at His Best'' во најголема мера бил адресиран за пазорот во Северна Америка. Албумот бил достапен во годините од 1972-76.
1 Список на песни
1.1 Прва страна
# „Bottle Of Red Wine“ (Диланеи Бремлит и Ерик Клептон) - 3:06
#* Од ''Eric Clapton'' (1970). Продуцирана од Диланеи Бремлит.
# „Anyday“ (Ерик Клептон и Боби Витлок) - 6:33
#* Од ''Layla and Other Assorted Love Songs''. Продуцирана од „Derek and the Dominos“; извршен продуцент - Том Дод.
# „I Looked Away“ (Ерик Клептон и Боби Витлок) - 3:02
#* Од ''Layla and Other Assorted Love Songs''.
# „Let It Rain“ (Бони Бремлит и Ерик Клептон) - 5:07
#* Од ''Eric Clapton''.
# „Lonesome And A Long Way From Home“ (Бони Бремлит и Лион Расел) - 3:43
#* Од ''Eric Clapton''.
1.2 Втора страна
# „Sea Of Joy“ (Стиви Винвуд) - 5:23
#* Од ''Blind Faith'' (1969). Продуцирана од Џими Лилер во аранжман со Роберт Стигвуд и Крис Блеквел.
# „Layla“ (Ерик Клептон и Џим Гордон) - 7:01
#* Од ''Layla and Other Assorted Love Songs''.
# „Blues Power“ (Ерик Клептон и Лион Расел) - 3:10
#* Од ''Eric Clapton''.
# „Bell Bottom Blues“ (Ерик Клептон) - 5:00
#* Од ''Layla and Other Assorted Love Songs''.
1.3 Трета страна
# „After Midnight“ (Џ. В. Кејл) - 3:11
#* Од ''Eric Clapton''.
# „Keep On Growing“ (Ерик Клептон и Боби Витлок) - 6:20
#* Од ''Layla and Other Assorted Love Songs''.
# „Little Wing“ (Џими Хендрикс) - 5:31
#* Од ''Layla and Other Assorted Love Songs''.
# „Presence Of The Lord“ (Ерик Клептон) - 4:48
#* Од ''Blind Faith''.
1.4 Четврта страна
# „Why Does Love Got To Be So Sad?“ (Ерик Клептон и Боби Витлок) - 4:41
#* Од ''Layla and Other Assorted Love Songs''.
# „Easy Now“ (Ерик Клептон) - 2:58
#* Од ''Eric Clapton''.
# „Slunky“ (Диланеи Бремлит и Ерик Клептон) - 3:33
#* Од ''Eric Clapton''.
# „Key To The Highway“ (Чарлс Сигар, Биг Бил Брунзи) - 9:39
#* Од ''Layla and Other Assorted Love Songs''.
2 Личности
* Ерик Клептон - вокали, водечки вокали, гитара
* Карл Ридли – бас гитара
* Џим Гордон – тапани, удиралки, пијано
* Стивен Стилс - гитара
* Боби Витлок – пијано, вокали, акустична гитара
* Џон Симон - пијано
* Лион Расел - пијано
* Боби Кејс – саксофон
* Џим Прајс – труба
* Џ. А. Алисон, Рита Кулидџ, Сони Куртис - вокали
* Диланеи Бремлит - вокали, ритмичка гитара
* Бони Бремлит - вокали
* Дјуен Алман – гитара
* Рич Греч - бас гитара, гитара
* Џинџер Бејкер – тапани
* Стиви Винвуд - вокали, гитара
Горан Мисовски

Горан Мисовски ( во ) — македонски политичар, пратеник и претседател на НСДП. Оженет е со Наташа, со која има син Кристијан. Зборува течно англиски јазик.;Активности во Собранието:*Комисија за одбрана и безбедност, член
*Комисија за прашања на изборите и именувањата, член
*Комисија за надзор над спроведувањето на посебната истражна мерка следење на комуникациите од страна на Министерството за внатрешни работи, Управата за финансиска полиција, Царинската управа и Министерството за одбрана, заменик-член
*Комисија за деловнички и мандатно-имунитетни прашања, заменик-член
Ричард (Прв ерл од Корнвол)

Ричард од Корнвол ( - ) бил гроф од Поатје, Ерл од Корнвол и германски крал.
Како еден од најбогатите луѓе во Европа, тој се приклучил кон Шестата крстоносна војна, каде постигнал успех како преговарач за ослободување на затворениците, кои подоцна му помогнале во изградба на тврдина околу Аскалон.
Ричард бил син на англискиот крал Јован Безземниот, како и брат на Хенри III. Неговите приходи од големата земја која ја поседувал му овозможиле да се здобие со огромно богатство. Тој на трипати се побунил против власта на неговиот брат, но секогаш му било надоместувано со огромни богатства.
Тој во 1235 година стапил во брак со ќерката на Фридриџ II, царот на Светото Римско Царство, Изабела. Во 1231 година се оженил за Изабела Маршал, и истата година се здобил со Валингфордскиот дворец, за кого потрошил многу пари за да го реконстриуира. По смртта на неговата сопруга во 1240 година, тој заминал во крстоносна војна. Во текот на војната, тој успешно преговарал за ослободување на затвореници, кои подоцна му помогнале да ја обнови тврдината во Аскалон, тоја била разрушена од страна на Саладин.
Елеонора Аквитанска

Елеонора Аквитанска (|Aliénor d'Aquitaine; 1122 — 1204) — сопруга на англискиот крал Хенри II и една од најмоќните средновековни жени.
Таа била кралица на Франција, а подоцна и на Англија.
Таа е родена во семејството на Гијом X како најголемо дете. Таа добила големо образование, проучувајќи го латинскиот јазик. По смртта на нејзиниот татко, таа на свои 15 години станала војвотка на Аквитанија. По ова, таа се оженила за францускиот крал Луј VII. По раѓањето на својата втора ќерка, таа се развела од францускиот крал во 1152 година. Како причина од страна на Луј било наведено неверството. Во текот на Втората крстоносна војна, таа го придружувала својот сопруг во патот кон Светите земји. Кога престигнале во Антиохија, таа станала гост на постојани банкети кои биле организирани од страна на кнезот Рејмон Поатје. По ова, тие станале љубовници.
По ова, таа испратила повик до грофот од Анжу да испрати понуда до англискиот крал Хенри за да се ожени со неа, Така, на 18 мај 1152 година таа стапила во брак со Хенри. Во следните години, таа го дарувала со пет сина и три ќерки:
* Вилијам
* Хенри
* Матилда
* Ричард
* Џефри
* Елеонора
* Јоана
* Јован
Строфа

Строфа (грчки: ''στροφή'' - „свртува, витка, вртење“) — организирана комбинација од стихови, што закономерно се повторуваат во една песна. По правило, во поетските текстови стиховите се римуваат еден со друг според определен ред. Во литературата се среќаваат и поетски текстови без римa, таканаречени ''бели стихови''.
Најмалку 2 стиха може да образуваат строфа. Има неколку видови строфи според бројот на стиховите што ги содржат:
*2 стиха - дистих
*3 стиха - терцина/терцет/хаику/тристих
*4 стиха - квартина/катрен
*5 стиха - квинта/квинтила
*6 стиха - секстина
*7 стиха - септина
*8 стиха - октава
*9 стиха - нона, специфичен вид (ababbcbcc) - (Спенсерова строфа)
*10 стиха - децима
*14 стиха - Онегина строфа
1 Наводи
Марш на независноста

Марш на независноста (турски: ''İstiklâl Marşı'') е државна химна на Турција (официјално прифатена на 12 март 1921 г.), а како своја химна ја користи и Турската Република Северен Кипар.
На организираниот национален конкурс за избор на химна биле испратени 724 песни. Турското Големо национално собрание првата награда едногласно му ја доделило на поетот Мехмет Акиф Ерсој, за неговата песна што се состоела од десет строфи, при што тој одбил да ја прифати парчната награда.
За музика што требало да биде напишана врз основа на одбраниот текст бил организиран друг натпревар, на кој учествувале 24 композитори. Советот, кој бил свикан во 1924 година поради Турската ослободителна војна, го прифатил предлогот на Али Рифат Шагатај.
Оваа музика била користена до 1930 година. Потоа била прифатена музиката на Осман Заки Ингор, диригент во Претседателскиот симфониски оркестар, која е останала и до денес. Обично се пеат само првите 2 строфи.
Лист хартија со првите две строфи од химната бил прикажан на реверсот на банкнотите од 100 турски лири 100 од 1983-1989 г.
1 Наводи
Катета

Кај еден правоаголен триаголник, катетата (од стргрч. el), наречена и крак) е една од страните што го сочинуваат правиот агол. Страната спроти правиот агол е хипотенузата. Кога се споменува хипотенузата, катетите едноставно се нарекуваат „другите две страни“.
Ако катетите на правоаголниот триаголник имаат различни должини, тогаш разликуваме пократка и поголга катета. Соодносот помеѓу должините на катетите ги определува тригонометриските функции тангенс и котангенс на аглите на триаголникот. Кај правоаголниот триаголник, должината на катетата е воедно и геометриската средина помеѓу должината на отсечката што ја сочинува висината до хипотенузата и должината на целата хипотенуза.
Според Питагорината теорема, збирот од квадратите на должините на катетите е еднаков на квадратот на должината на хипотенузата.
Јована Англиска (кралица на Шкотска)

Јована Англиска ( - ) — кралица на Шкотска во периодот од 1221 до 1238 година.
Била ќерка на англискиот крал Јован Безземниот и неговата сопруга Изабела. На 21 јуни 1221 се омажила за шкотскиот крал Александар II, кога имала само единаесет години. Тие немале деца.